# data[].attributes.body
Cilji:

Razvijanje in krepitev slušne pozornosti

Širjenje besedišča

Spodbujanje aktivne udeležbe in aktivno sledenje slišanemu

Razvijanje sposobnosti odzivati se na slišano

Krepitev in razvijanje socialnih spretnosti z vrstniki med poslušanjem pravljice

Spodbujanje ustvarjalnosti in domišljije

Krepitev socialno čustvenega razvoja

Aktivno delovanje več čutov hkrati (sluh, tip, vid)

Razvijanje boljšega razumevanja in zapomnitve informacij

Kaj potrebujemo?

·         Knjigo,

·         vrečko iz blaga

·         lutke oz. drugi liki, ki nastopajo v pravljici.

Opis dejavnosti:

Dejavnost branja pravljic iz vreče lahko izvajamo kjerkoli v skupini. Aktivnost se mogoče najlaže izvaja na tleh, v krogu da lahko vsi vidijo in aktivno sodelujejo. Za izvajanje te dejavnosti, potrebujemo le vrečko (iz blaga) v kateri se nahajajo vsi potrebni pripomočki za pripovedovanje pravljice (to so lahko prstne lutke, lutke iz papirja, lahko si živali, lego kocke, igračke iz kinder jajčk…). Po branju, lahko vrečko pustimo na lahko dosegljivem mestu v vnaprej določnem kotičku, da se otroci lahko v času proste igre igrajo in krepijo ter razvijajo svojo domišljijo.

Kje se lahko izvajajo dejavnosti?

V jutranjem krogu. V kotičku. Na tleh. Praktično kjerkoli.

Zapisali: Blanka Šiško Lampret in Natalija Kučiš Nikolić

# data[].attributes.headline
Branje pravljic s pomočjo IKT tehnologije, Vittra Švedska

# data[].attributes.subject
Branje pravljic s pomočjo IKT tehnologije, Vittra Švedska

# data[].attributes.body
Cilji:

Razvijanje in krepitev slušne pozornosti

Širjenje besedišča

Spodbujanje aktivne udeležbe in aktivno sledenje slišanemu

Razvijanje sposobnosti odzivati se na slišano

Krepitev in ponavljanje poznavanja barv in številk

Krepitev in razvijanje socialnih spretnosti z vrstniki med poslušanjem pravljice

Spodbujanje ustvarjalnosti in domišljije

Krepitev socialno čustvenega razvoja

Aktivno delovanje več čutov hkrati (sluh, tip, vid)

Razvijanje boljšega razumevanja in zapomnitve informacij

Kaj potrebujemo?

·         Knjigo,

·         projektor,

·         zavesa,

·         zatemnjen prostor,

·         računalnik.

Opis dejavnosti:

Dejavnost branja pravljic lahko popestrimo na različne načine. Za izvajanje te dejavnosti, moramo dejavnost samo premakniti do vrat ali pa do prostora, kjer so vrata imitirana. Prav tako moramo imeti projektor, da projecira videoposnetek na naš zaslon. Preko posnetka, otroci poslušajo pravljico in v njej aktivno sodelujejo.

Primer izvajanja dejavnosti: https://www.youtube.com/watch?v=op_AxzsDbYY&t=5s

Kje se lahko izvajajo dejavnosti?

Kjerkoli in kadarkoli, ko imamo zagotovljene tehnološke pogoje, ki so pogoj za izvajanje.

Zapisali: Blanka Šiško Lampret in Natalija Kučiš Nikolić

# data[].attributes.headline
Slušna pozornost in učenje jezika (besedni zaklad), Pori, Finska

# data[].attributes.subject
Slušna pozornost in učenje jezika (besedni zaklad), Pori, Finska

# data[].attributes.body
Cilji:

razvoj slušnega razumevanja

obogatitev besednega zaklada

razvoj govora

razvoj pozornosti in koncentracije

spodbujanje grobe motorike

Kaj potrebujemo:

plastificirane sličice muh

plastificirane sličice predmetov (oblačila, hrana, barve, itd.)

Muholovec

Opis dejavnosti:

Otroci z muholovcem po sobi opazujejo sličice na muhah. Ko slišijo besedo da sličico (npr. avto) ga poiščejo v prostoru in z muholovcem udarijo po njem. S tem spodbujamo slušno razumevanje in učenje novih besed. Dejavnost lahko tudi obrnemo - otrok sam hodi po sobi, poimenuje predmet na sliki in ga udari z muholovcem.

Kje se lahko izvajajo dejavnosti?

Kjerkoli, lahko v igralnici (v tem primeru muhe nalepimo na steno), lahko na igrišču, v gozdu, itd.

Zapisala: Maruša Pavliha

# data[].attributes.headline
Priprava sirupa iz smrekovih vršičkov; Pula Hrvaška

# data[].attributes.subject
Priprava sirupa iz smrekovih vršičkov; Pula Hrvaška

# data[].attributes.body
Cilji:

- Spoznati postopek izdelave domačega sirupa iz smrekovih vršičkov.

- Naučiti se uporabljati naravne sestavine za izdelavo zdravilnih pripravkov.

- Razviti spretnosti samostojnega dela v kuhinji in skrb za lastno zdravje.

Kaj potrebujemo:

-       Smrekove vršičke (mlade)

-       Sladkor

-       Kozarec

-       Leseno žlico

Opis dejavnosti:

1. Zbiranje smrekovih vršičkov:

Spomladi, ko so vršički še mladi in svetlo zeleni.

2. Priprava sestavin in pripomočkov:

Sestavine:

- 1 kilogram smrekovih vršičkov

- 1 kilogram sladkorja (lahko uporabite tudi rjav sladkor ali med za bolj naraven okus)

Pripomočki:

- Stekleni kozarec s pokrovom (prostornine 1 liter ali več)

- Lesena žlica

3. Plastenje smrekovih vršičkov in sladkorja:

- V steklen kozarec dajte plast smrekovih vršičkov (približno 2-3 cm).

- Po vršičkih enakomerno potresite plast sladkorja.

- Postopek ponavljajte, dokler ne napolnite kozarca, pri čemer zadnja plast naj bo sladkor.

- Vsako plast nežno potlačite z leseno žlico, da se sestavine dobro sprimejo.

4. Zorenje sirupa:

- Kozarec dobro zaprite in ga postavite na sončno mesto (npr. na okensko polico).

- Pustite sirup zoreti približno 4-6 tednov. V tem času se bodo vršički sprostili sokove, ki bodo skupaj s sladkorjem tvorili sirup.

- Občasno premešajte vsebino kozarca z leseno žlico, da se sladkor hitreje raztopi.

5. Cedenje in shranjevanje:

- Ko je sirup zrel, ga precedite skozi čisto gazo ali cedilo v čisto steklenico.

- Steklenico dobro zaprite in sirup hranite v hladnem in temnem prostoru.

Zaključek:

Sirup iz smrekovih vršičkov je pripravljen za uporabo. Uporabite ga lahko kot naravno zdravilo pri prehladih, kašlju in bolečem grlu. Priporočljivo je uživanje ene žličke sirupa večkrat na dan. Pripravljen sirup lahko hranite do enega leta, če je pravilno shranjen.

V tem zborniku smo predstavili postopek izdelave domačega sirupa iz smrekovih vršičkov. Cilji dejavnosti vključujejo spoznavanje naravnih zdravilnih pripravkov, razvijanje spretnosti samostojnega dela in skrb za lastno zdravje. Opisan je celoten postopek, od zbiranja vršičkov, priprave sestavin, plastenja, zorenja sirupa do shranjevanja končnega izdelka. Sirup je naravno zdravilo, ki ga lahko uporabljamo pri prehladih in kašlju.

Zapisali: Petra Rus in Kristina Radovanović

# data[].attributes.headline
Vsakodnevno gibanje v naravi/gozdu in prosta igra, Pula Hrvaška

# data[].attributes.subject
Vsakodnevno gibanje v naravi/gozdu in prosta igra, Pula Hrvaška

# data[].attributes.body
Cilji:

- Učenje skozi igro

- Raziskovanje narave

- Razvijanje različnih spretnosti in sposobnosti otrok

- Spodbujanje telesne aktivnosti

- Skrb za dobro počutje in duševno zdravje otrok in odraslih

- izkoristiti naravno okolje kot prostor za učenje, igranje, raziskovanje in izvedbo dnevne rutine

- otrokom približati gozd/naravo kot vir zabave, sprostitve in neštetih možnosti za razvijanje socialnih veščin

Kaj potrebujemo:

-       Primerno obutev (glede na vreme)

-       Nahrbtnik

-       Plastenko z vodo

-       Rezervna oblačila

-       Dežne hlače in palerino (v primeru dežja)

Potek dejavnosti:

Izlet v gozd načrtujemo ali pa ga izvedemo nenačrtovano.

Starši so predhodno obveščeni o naših izletih v gozd in o tem, kaj otroci potrebujejo, ko se tja odpravimo. Vsi otroci so zato primerno obuti in oblečeni in imajo v vrtcu nahrbtnik ter plastenko z vodo.

V jutranjem krogu otroke seznanimo o odhodu na željeno lokacijo. Večkrat jim damo možnost izbire in sami odločijo kam se bomo odpravili.

Ko prispemo v gozd si izberemo prostor, kjer se bomo igrali in raziskovali ter se pogovorimo o pravilih obnašanja v gozdu.

Dejavnosti so včasih načrtovane, včasih pa spontane, saj s tem spodbujamo otrokovo domišljijo in ustvarjalnost.

Zaključek:

V gozd se odpravimo vsaj 1x, 2x na teden, v vseh letnih časih, saj je le-ta bogati naš vsakdan.

Otroci uživajo v vseh aktivnostih in raziskovanju gozdnih skrivnosti (igra in ustvarjanje z naravnim materialom, urjenje različnih spretnosti, spoznavanje živali in rastlin...).

S tem otrokom omogočamo, da svobodno in z vsemi čuti raziskujejo svet okrog sebe in razvijajo nove izkušnje in znanja ter iščejo odgovore in rešitve na njihova vprašanja. Gozd je torej vir zabave, sprostitve in neštetih možnosti za razvijanje socialnih veščin med vrstniki.

Zapisali: Kristina Radovanović in Petra Rus

# data[].attributes.headline
Izvajanje joge z igro spomin; Jastrzębie-Zdrój, Poljska

# data[].attributes.subject
Izvajanje joge z igro spomin; Jastrzębie-Zdrój, Poljska

# data[].attributes.body
Cilji:

Izgradnja otrokovega zaupanja v lastno telo, čustvene odpornosti in duševnega zdravja in gibalnih spretnosti:

Razvijanje telesne koordinacije in ravnotežja.

Urjenje umirjanja in osredotočenosti skozi jogo.

Krepitev samozavesti in pozitivne samopodobe.

Krepitev sposobnosti opazovanja in pomnjenja.

Povečanje zavesti o telesnem gibanju in dihanju

Kaj potrebujemo?

Igro spomin s sličicami joga položajev, ki so primerni za otroke.

Opis dejavnosti:

Za igro lahko uporabimo že pripravljene kartice z joga položaji, lahko pa jih izdelamo tudi sami.

Na tla ali mizo položimo karte igre spomin, te lahko obrnemo tako, da je sličica vidna ali kot klasičen spomin, da so vse sličice narobe obrnjene. Odvisno od tega kako dolgo želimo, da dejavnost poteka ali od želene težavnostne stopnje. Ravno tako lahko zmanjšamo število sličic, če želimo uporabit le nekatere joga položaje.

Pri igri je potrebno poiskati par sličic joga položaja. Ko je par najden, se položaj iz sličice lahko izvede. Otroci naj imajo možnost ogledati si sličico položaja. Odrasli, ki dejavnost vodi naj položaj tudi pravilno demonstrira. Ob izvajanju gibov ne pozabimo na umirjeno in globoko dihanje, ki poteka skladno z gibi. Odrasli naj otroke vodi prek pravilnega potek dihanja. Tudi tukaj je mogočih nekaj različnih variacij. Vajo lahko izvede otrok, ki je par odkril ali pa vsi udeleženci v igri.

Kje se dejavnost lahko izvaja?

Dejavnost se lahko izvede v prostorih vrtca ali zunaj. Pomembno je, da izbrani prostor omogoča dovolj prostora za gibanje. Ravno tako je dobro poskrbeti, da dejavnost poteka v umirjenem in varnem okolju, kjer se bodo otroci lahko sprostili in umirili ter osredotočili na svoje telo (gibanje in dihanje).

Zapisala: Monika Cizl

# data[].attributes.headline
Kodiraanje na mreži brez robotkov; Jastrzębie-Zdrój, Poljska

# data[].attributes.subject
Kodiraanje na mreži brez robotkov; Jastrzębie-Zdrój, Poljska

# data[].attributes.body
Cilji:

Krepitev duševnega zdravja in izgradnja otrokovega zaupanja vase ob izgradnji matematičnih spretnosti povezanih z IKT.

Razvijanje osnovnih veščin kodiranja na mreži.

Razvijanje sposobnosti sledenja navodilom.

Razvijanje samozavesti in samospoštovanja skozi uspešno opravljanje nalog.

Razvijanje logičnega mišljenja in orientacije v prostoru.

Kaj potrebujemo?

Mrežo za kodiranje označeno s števili (navpično) in črkami (vodoravno).

Figurice ali predmeti za polaganje na mrežo (kocke, lončki ipd).

Opis dejavnosti:

Na tla ali mizo položimo mrežo za kodiranje, ki je označena s števili in črkami

Vsak otrok izbere figurico in jo glede na navodilo odraslega postavi na ustrezno polje na mreži (npr. »postavi figurico na polje A5«). Polja, ki jih vzgojitelj izbira so lahko naključno razporejena na mreži ali pa ob koncu dejavnosti skupaj tvorijo poljubno obliko/sliko (čebela, kvadrat ipd.).

Možne prilagoditve:

1. Mreža lahko namesto številk in črk vsebuje barve in simbole (npr. rastline, živali, like), tako dejavnost lahko prilagodimo tudi za mlajše otroke ali različne tematike.

2. Mreža je lahko tudi večja, kar omogoča, da se otroci fizično postavijo v ustrezno polje.

3. Dejavnost se lahko izvaja s celo skupino, v manjših skupinah ali individualno

Kje se dejavnost lahko izvaja?

Dejavnost se lahko izvede v prostorih vrtca ali zunaj, odvisno od želene prilagoditve dejavnosti. Ravno tako je dobro poskrbeti, da dejavnost poteka v varnem in spodbudnem okolju ob sproščenem vzdušju. Otrokom naj se ponudi dovolj časa za razmislek in reševanje naloge.

Zapisala: Monika Cizl

# data[].attributes.body
Cilji

Spodbujanje domišljije, ustvarjalnosti in širjenje besednega zaklada.

Spodbujanje aktivnega poslušanja ter razumevanja zgodbe.

Krepitev pozornosti in osredotočenosti skozi interaktivno pripovedovanje.

Krepitev samozavesti in socialnih veščin skozi sodelovanje pri pripovedovanju.

Kaj potrebujemo?

Slikanico, knjigo z zgodbami ali kakršno koli drugo zgodbo (lahko si jo tudi izmislimo).

Rekvizite: kot so lutke, maske, predmeti iz zgodbe, ilustracije ali slike…

Glasbena spremljava ali zvočni efekti, če jih želimo uporabiti za dodatno popestritev zgodbe.

Opis dejavnosti:

Vzgojitelj izbere zgodbo, ki je primerna za starostno skupino otrok.

Začetek: Ustvari sproščeno in spodbudno okolje (npr. otroci sedijo v polkrogu). Pripovedovanje lahko začnemo z vprašanji, ki bodo spodbudila otroke k poslušanju zgodbe (vprašanja se lahko nanašajo na dogodke v zgodbi, na katere želimo, da so pozorni ali pa so vezana na predvidevanja o dogajanju (npr. pokažemo naslovnico in vprašamo: «O čem mislite, da bo govorila zgodba?«. Lahko ustvarimo tudi poseben ritual za pripovedovanje zgodb (npr. čas za pripovedovanje zgodb vedno naznanimo z igranjem na instrument (zvonček, ropotulja…).

Uporaba glasu in kretenj: Pripovedovanje spremljamo z dinamičnimi spremembami barve glasu, ki jo prilagajamo različnim protagonistom zgodbe. S kretnjami omogočimo otrokom da občutijo razpoloženje zgodbe in si jo lažje vizualizirajo (npr. pokažemo kako veliko/majhno je nekaj, kako je nekaj padlo, kako se kdo premika …)

Uporaba rekvizitov: Med pripovedovanjem lahko uporabljamo lutke, maske, predmete ali slike, ki otrokom pomagajo vizualizirati dogajanje.

Očesni stik in vprašanja: Aktivno vključujemo otroke z očesnim stikom in vprašanji vprašanja so lahko namenjena predvidevanju dogajanja med zgodbo ali pa jih zastavimo na koncu, da z njimi preverimo razumevanje zgodbe.

Možne prilagoditve:

Sodelovanje otrok: Otroci lahko aktivno sodelujejo, npr. posnemajo gibe junakov ali s svojimi glasovi dodajajo zvočne efekte.

Prilagoditev za mlajše otroke: Zgodbo lahko skrajšamo in dodamo več ilustracij ali lutk, da ohranimo njihovo pozornost.

Prilagoditev z digitalnimi orodji: Uporaba enostavnih aplikacij, kjer ustvarimo digitalne podobe protagonistov ali digitalno zgodbo s pomočjo različnih aplikacij (Book Creator, Canva, Animated Drawing – Meta, Story Jumper, Chatter Kid, Quiver, ArLoopa).

Kje se dejavnost izvaja?

Dejavnost se lahko izvaja kjerkoli, pomembno je da dejavnost poteka v mirnem in sproščenem okolju, uporabo tehnik prilagodimo okolju (zunaj: več gest, vprašanj, iger z glasovi; v igralnici: digitalne zgodbe, več rekvizitov).

Zapisala: Monika Cizl

# data[].attributes.headline
Skupinska igra za vadbo pozornosti na svoje telo in na okolico z različnimi čuti – krog čuječnosti (STPM cards – Mindful circle), Alicante, Španija

# data[].attributes.subject
Skupinska igra za vadbo pozornosti na svoje telo in na okolico z različnimi čuti – krog čuječnosti (STPM cards – Mindful circle), Alicante, Španija

# data[].attributes.body
Čuječnost (ang. mindfulness) je krovni izraz za posebno stanje osredotočenosti, ki lahko pomeni tudi meditativno prakso sprejemajočega samozavedanja v danem trenutku.

Cilji:

Izboljšanje splošnega dobrega počutja udeležencev, osredotočenost na svoje telo in na okolico – čuječnost

Utrjevanje čustvene odpornosti in duševnega zdravja pri odraslih

-        razvijanje zavedanja o sebi in svojem telesu z gibanjem in uporabo čutil,

-        sprostitev,

-        zavedanje svoje okolice v določenem trenutku z različnimi čuti (sluh, vid, tip).

Kaj potrebujemo:

-        Igralne kartice pridobljene na seminarju STPM (Smart teachers play more),

-        Naravno okolje dovolj veliko da skupina odraslih lahko naredi krog (udeležencev ne sme biti več kot je kartic – 48),

-        Zvonček ali kak drug pripomoček za opozarjanje

Opis dejavnosti:

Pred začetkom udeležence opozorimo, da  bo dejavnost potekala v tišini in da bodo stali na enem mestu oz. da ne bo veliko premikanja. Med določenimi nalogami lahko udeleženci tudi mižijo, kar bo poglobilo njihovo doživljanje. Razložimo tudi, da cilj te dejavnosti ni nujno, da vedno v popolnosti izpolnijo (slišijo, občutijo…), kar je na kartici. Ker je pomembnejša njihova radovednost in doživljanje.

Udeleženci naredijo krog. Med njimi naj bo prostora toliko, da lahko iztegnejo roke. Obrnjeni so proti sredini kroga.

Vsakemu udeležencu damo eno kartico obrnjeno navzdol.

Pozvonimo za začetek dejavnosti. Takrat vsak pogleda svojo kartico in v tišini izvede oz. poizkuša izvesti nalogo.

Po približno 30 sekundah znova pozvonimo. Takrat vsak udeleženec  poda svojo kartico tistemu na levi. In to ponavljamo na vsakih 30 sekund, da kartice potujejo v smeri urinega kazalca dokler vsak udeleženec ne izvede vsake naloge.

Zaključek:

Za zaključek lahko udeležence vprašamo, če želijo deliti svoje občutke ob izvajanju nalog. Lahko pa jih pozovemo da refleksijo naredijo v parih.

Zapisala: Špela Ilovar

# data[].attributes.headline
Slepi zmenek z rozino, Alicante, Španija

# data[].attributes.subject
Slepi zmenek z rozino, Alicante, Španija

# data[].attributes.body
Dejavnost namenjena sicer bolj odraslim a jo lahko uporabimo tudi pri otrocih v starejših skupinah. Za otroke raje izberemo kokico, ker je večja in ima bolj razgibano/zanimivo obliko.

Cilji:

-        Vaja za izboljševanje čuječnosti in osredotočanje. Lajšanje daljše osredotočenosti, ki jo uporabimo pri meditaciji.

-        Pri otrocih je to vaja za povečanje osredotočenosti in tudi za zabavo.

Kaj potrebujemo:

-        Tiho okolje

-        Ne preveliko skupino udeležencev

-        Za vsakega udeleženca rozino oz. kokico

Opis dejavnosti:

Potrebujemo tiho, mirno okolje. Najbolje, če je nekje v naravnem okolju, lahko pa je tudi v notranjih prostorih. Udeleženci naj imajo okoli sebe dovolj prostora, da se udobno namestijo.

Pri odraslih udeležencih kot uvod povemo, da naj o rozini razmišljajo kot o nekom, ki ga še niso nikoli srečali a ga bodo sedaj spoznali. Seveda se pred slepim zmenkom sprašujemo kakšna bo oseba, ki jo bomo spoznali, kako bo izgledala, kakšen vonj bo imela….

Pri otrocih pa jih seveda opozorimo, da naj kokice ne pojedo takoj, da jo bomo najprej spoznali, ker je skrivnostna in zanimiva in vsaka drugačna…

Nato razdelimo rozine/kokice.

Potem udeleženci v tišini sledijo navodilom. Po vsakem navodilu jim damo nekaj trenutkov, da to naredijo.

Navodila:

Primite rozino/kokico in si jo dobro oglejte z vseh strani. Opazujte barvo, obliko, zanimivosti…

Rozino/kokico potipajte s prsti in jo zavrtite med prsti…

Z rozino/kokico se pobožajte po licih, ustnicah…

Prislonite jo k ušesu, rahlo pomečkajte in prisluhnite zvoku… Pri otrocih se je smiselno delu kjer kokico stisnejo in poslušajo spustiti, ker so kokice glasnejše in bi prekinile osredotočenost.

Povohajte jo…

Dajte jo v usta in jo najprej nežno vrtite po ustih potem rahlo pregriznite in okušajte..

Pojejte jo…

Zaključek:

Udeležence vprašajte, kaj jim je bilo pri rozini/kokici najbolj zanimivo. Predvsem pri otrocih pohvalite potrpežljivost.

Zapisala: Špela Ilovar

# data[].attributes.headline
Izboljšajmo komunikacijo - dobro prisluhnimo sogovorniku, Alicante, Španija

# data[].attributes.subject
Izboljšajmo komunikacijo - dobro prisluhnimo sogovorniku, Alicante, Španija

# data[].attributes.body
Vaja za izboljšanje komunikacije med dvema osebama. Osredotočena na poslušanje sogovornika. Včasih sogovorniku ne prisluhnemo dobro, ker smo preveč osredotočeni na to, kaj mi želimo povedati.

Cilji:

-        Izboljšanje komunikacije med dvema.

-        Vzeti si čas in v danem trenutku res dobro prisluhniti sogovorniku.

Kaj potrebujemo:

-        Mirno okolje

-        2 kamna drugače poslikana. Vseeno kako. V našem primeru na enem zvezda in na drugem srce.

Opis dejavnosti:

Udeleženci se razdelijo po parih. Vsak par si poišče mesto, ki je dovolj oddaljeno od drugih, da se ne sliši njihovega pogovora.

Vsak par dobi 2 kamna. Pravilo je da tisti, ki ima srce pripoveduje in tisti, ki ima zvezdo posluša.

Izberemo neko temo. Glede na to, da se udeleženci verjetno ne poznajo od prej izberemo temo, ki je bolj splošna in ne nekaj osebnega. Teme kot npr.: Kako rad preživljam prosti čas, moja družina, najljubše počitnice…

Nato damo znak za začetek. Naslednje tri minute ima pripovedovalec čas, da  pripoveduje o dani tematiki. Poslušalec mora popolnoma tiho poslušati. Ko so tri minute mimo, pa damo nov znak za začetek. V naslednjih treh minutah mora poslušalec ponoviti oz. obnoviti čim več kar mu je pripovedovalec povedal. Pripovedovalec posluša in vskoči le kadar je poslušalec navedel netočno informacijo.

Potem si udeleženca zamenjata kamna in postopek z isto temo ponovimo.

Zaključek:

Po koncu dejavnosti, ko je imel vsak od udeležencev priložnost biti tako pripovedovalec kot poslušalec, vprašamo kako so se počutili v obeh vlogah, katera jim je bila zahtevnejša, če so spoznali kaj novega in zanimivega o svojem sogovorniku…

Zapisala: Špela Ilovar

# data[].attributes.headline
Mandala iz naravnega materiala, Alicante, Španija

# data[].attributes.subject
Mandala iz naravnega materiala, Alicante, Španija

# data[].attributes.body
Mandala  je duhovna  ali obredna geometrijska konfiguracija simbolov ali zemljevida V sodobni, tipično ameriški rabi, je 'mandala' postala generičen izraz za kateri koli diagram, grafikon ali geometrijski vzorec. Po navadi je okrogle ali kvadratne oblike.

Cilji:

-        Umirjanje

-        Usmerjanje pozornost

-        Izražanje skozi umetnost

-        Pomoč pri meditaciji

Kaj potrebujemo:

-        Mirno okolje

-        Naravni material. Listje dreves, pesek, iglice, začimbe, kamenčki, kosi lesa, školjke, storži, cvetni listi…

-        Podlago za ustvarjanje.

-        Male palice (lopatke) za oblikovanje najdrobnejšega materiala.

-        Sproščujočo glasbo.

Dovolj prostora za izdelovanje mandal. Lahko poleg miz uporabimo tudi tla. Vse površine kjer se ustvarja je potrebno zaščititi tako, da se jih potem lahko počisti. To je pomembno tudi zato, ker se odrasli udeleženci pogostokrat obremenjujemo s tem ali se bo dalo pospraviti in to lahko ovira sproščenost.

Dejavnost je primerna za otroke in odrasle. A pri otrocih moramo vseeno premisliti koliko in kakšen material jim ponudimo in jim prilagoditi čas ustvarjanja, ki bo verjetno veliko krajši.

Opis dejavnosti:

Udeležence povabimo da naslednjih 10 min ob sproščujoči glasbi ustvarijo mandalo. Ker je bistveno za dejavnost umirjanje in osredotočanje,  in ne poznavanje kaj mandala točno je, je glavni cilj, da udeleženci ustvarjajo. Zato lahko ustvarijo tudi kot risbe, ki niso v obliki mandal.

Pozovemo jih, da se osredotočijo le na svoje ustvarjanje in da naj to počnejo v tišini.

Zaključek:

Udeležence povabimo, da si pogledajo kaj so ustvarjali drugi. Ponudimo jim možnost, da delijo občutke ob ustvarjanju.

Prosimo jih, da v kolikor se da, material, ki so ga uporabili razvrstijo nazaj po posodah.

Zapisala: Špela Ilovar

# data[].attributes.headline
Skupinska gibalna igra za utrjevanje novih spoznanj, Alicante, Španija

# data[].attributes.subject
Skupinska gibalna igra za utrjevanje novih spoznanj, Alicante, Španija

# data[].attributes.body
Spoznavanje novih in utrjevanje starih spoznanj s pomočjo gibanja po postajah (Primer – spoznavanje/utrjevanje značilnosti določenih držav.)

Cilji:

-        Utrjevanje in boljše pomnenje novih znanj na zabaven način

-        Spodbujanje gibanja celotnega telesa ob učenju/utrjevanju

Kaj potrebujemo:

-        Igralne – gibalne kartice pridobljene na seminarju STPM – Active circle (Smart Teachers Play More)

-        Zastave 4 ali več držav

-        4x plastičen obroč ali vrvica zavezana v krog

-        Sličice značilnosti posameznih držav (vsaj po 3 značilnosti – značilna hrana, oblačilo, glasbilo ...)

-        Naravno okolje – travnik/gozd oz. igralnica

Opis dejavnosti:

Udeleženci se razporedijo po skupinah (največ 4 v skupini) in izžreba eno zastavo države, ki jo že poznajo. Vsaka skupina ima pred seboj en obroč, na sredino vseh skupin pa postavimo obroč, v katerem so v vrečki skrite sličice z značilnostmi posameznih držav. Vodja izžreba  igralno gibalno karto, ki nakazuje, na kakšen način se bodo udeleženci morali gibati do sredine, kjer bodo izžrebali eno od sličic v vrečki in nazaj.  Ko prinesejo sličico v svoj krog, v skupini ugotovijo ali je na sličici značilnost njihove države. V kolikor je, jo odložijo v svoj obroč ob zastavi in nato se do sredine po drugo sličico odpravi naslednji v skupini. V kolikor sličica ni značilna za njihovo državo, jo naslednji v skupini (z določenim gibanjem) odnese nazaj v vrečko in vzame novo ter se vrne v svojo skupino. Igra traja, dokler ne zmanjka sličic v sredinskem krogu. Vodja lahko sredi igre igro zaustavi in zamenja način gibanja udeležencev.

Zaključek:

Ob zaključku preverimo, ali so vse sličice pravilno razvrščene glede na zastavo.

Zapisala: Martina Bedenčič

# data[].attributes.headline
 Gibalni jutranji krog, Alicante, Španija

# data[].attributes.subject
 Gibalni jutranji krog, Alicante, Španija

# data[].attributes.body
Cilj:

-        Aktivno gibanje in povečanje energije pri udeležencih

Kaj potrebujemo:

-        Igralne gibalne karte STPM –Active circle

-        Dve veliki igralni kocki

-        Dovolj velik prostor – če igro igramo v naravi, je karte potrebno obtežiti/pritrditi, da jih ne odpihne

-        Glasba po izbiri

Potek dejavnosti:

Dejavnost poteka na določenem mestu. Kocka, ki jo udeleženci vržejo, določi število ponovitev gibanja – odvisno od vrste giba. Ali gre za število ponovitev ali za število sekund, ko ga izvedemo (7 sekund stoje na eni nogi ali 7 počepov).

Udeleženci se postavijo v velik krog (lahko več manjših krogov).Vsak udeleženec dobi eno karto Active circle, jo položi na tla pred sabo i  pusti dovolj prostora, da ne stopi na karto. Vodja predvaja glasbo in vrže igralno kocko v sredino kroga. Udeleženci nato ob glasbi izvajajo gibanje, ki je navedeno na kartici (več ponovitev ali določeno število sekund). Ko končajo nalogo, se udeleženci ustavijo, položijo roko na glavo in s tem pokažejo, da so končali. Ko so vsi končali, vsak naredi korak v levo (v smeri urinega kazalca) in se postavi pred novo gibalno karto. Vsak si ogleda novo kartico, tisti, ki je najbližje kocki, jo vrže in igra se ponovno začne. Dejavnost se nadaljuje, dokler vsi udeleženci ne opravijo vseh nalog oziroma glede na starost skupine.

Zapisala: Martina Bedenčič

# data[].attributes.headline
Novoletna smreka z naravnimi materiali; Celovec, Avstrija

# data[].attributes.subject
Novoletna smreka z naravnimi materiali; Celovec, Avstrija

# data[].attributes.body
CILJI

Spodbujanje kreativnosti in sodelovanja pri skupinskem projektu.

Razvijanje čutnega zavedanja narave in njenih materialov.

Učenje osnovne motorike in uporabe orodja (npr. žaganje vej).

Krepitev čutne izkušnje skozi opazovanje, dotikanje in ustvarjanje.

Utrjevanje pozitivnega odnosa do narave in spoštovanja do okolja.

KAJ POTREBUJEMO?

Suhe veje, nabrane v gozdu (otroci jih lahko prinesejo sami).

Ročna žaga (uporabljajo jo pod nadzorom odraslih).

Naravna vrvica za vezavo (npr. juta).

Leseni krogi (kot podlaga za ustvarjanje okraskov).

Akrilni flomastri za risanje zimskih motivov.

Pripomočki za okrasitev (po dogovoru, npr. vrvice, naravni materiali).

OPIS DEJAVNOSTI

1. Priprava na dejavnost:
Otroci so se s pomočjo vzgojiteljev odpravili na sprehod v gozd, kjer so nabirali suhe veje in jih nažagali različnih dolžin. Ob tem so opazovali naravo in spoznavali pomen ohranjanja okolja. Žaganjem je potekalo pod nadzorom odraslih.

2. Izdelava smreke:

Otroci in vzgojitelji so skupaj veje povezali z naravno vrvico, tako da so sestavili obliko smreke (večje veje spodaj, manjše zgoraj).

Proces vezave je bil izveden kot skupinski projekt, kjer so otroci sodelovali pri podajanju vej, držanju vrvice in ustvarjanju strukture.

3. Ustvarjanje okraskov:

Vsak otrok je dobil lesen krogec, na katerega je narisal zimski motiv (npr. snežinka, smrečica, zvezda, snežak).

Po končanem risanju so okraske privezali na smreko z vrvico.

4. Okrasitev smreke:

Smreko so skupaj okrasili, pri čemer so otroci svoje izdelke obesili na veje.

Ob tem so zapeli zimske pesmi, kot so "Siva kučma", "Zima, zima bela" in "Ves dan sneži".

Zapisali: Aida Alič in Špela Ilovar

# data[].attributes.headline
Pripovedovanje zgodb pod krošnjami dreves; Celovec, Avstrija

# data[].attributes.subject
Pripovedovanje zgodb pod krošnjami dreves; Celovec, Avstrija

# data[].attributes.body
CILJI

Spodbujanje ljubezni do branja in pripovedovanja zgodb.

Razvijanje jezikovnih spretnosti in besednega izražanja.

Krepitev samozavesti pri javnem nastopanju.

Spodbujanje domišljije in ustvarjalnega razmišljanja.

Povezovanje otrok z naravo in bralnimi navadami.

KAJ POTREBUJEMO?

Knjige, ki jih otroci prinesejo od doma (prebrane s starši).

Podlogo za sedenje (blazine, če je zemlja mokra).

Naravno okolje z drevesi, kjer lahko otroci sedijo v krogu pod krošnjami.

OPIS DEJAVNOSTI

1. Uvod:
Dejavnost je del bralnega projekta Ciciuhec, ki otroke spodbuja k samostojnemu pripovedovanju zgodb. Otroci doma skupaj s starši preberejo knjigo in jo prinesejo v vrtec. Vzgojitelj predstavi dejavnost kot priložnost za deljenje zgodb s prijatelji v naravi.

2. Sestanek pod krošnjami:

Skupina otrok se odpravi v bližnji gozd, kjer pod krošnjami dreves oblikujejo krog za pripovedovanje.

Vzgojitelj otroke povabi, da se udobno namestijo in pripravijo na poslušanje ter deljenje zgodb.

3. Pripovedovanje zgodb:

Vsak otrok, ki je prinesel knjigo, jo predstavi prijateljem.

Otroci ob slikah povzamejo zgodbo z lastnimi besedami. Tisti, ki se še učijo izražanja, lahko povedo le delček zgodbe, pri čemer jih vzgojitelj spodbuja in pomaga.

Ostali otroci poslušajo in postavljajo vprašanja, da spodbudijo pripovedovalca k razmišljanju in dodatnemu opisovanju.

4. Vključevanje narave:

Vzgojitelj otroke spodbuja, da opazijo vzporednice med zgodbo in okoljem, kjer se nahajajo (npr. »Ali bi se ta zgodba lahko dogajala tukaj v gozdu?«).

Otroci lahko z domišljijo dodajo lastne ideje k zgodbi (npr. kaj bi se zgodilo, če bi bile živali iz zgodbe tudi tukaj).

Zapisali: Špela Ilovar in Aida Alič

# data[].attributes.headline
ČUSTVA- zgodba Piščanček Pik, Marjan Manček

# data[].attributes.subject
ČUSTVA- zgodba Piščanček Pik, Marjan Manček

# data[].attributes.body
CILJI:

- spoznavanje različnih čustev; veselje, žalost, jeza, strah

- prepoznavanje lastnih čustev (ključno za samospoznavanje in osebno rast)

STAROST OTROK: 3+

OPIS DEJAVNOSTI: Otrokom preberemo zgodbo Piščanček Pik in jo obnovimo ob slikah. Pogovarjamo se o različnih čustvih, jih poimenujemo in ugotavljamo, kdaj smo veseli, žalostni, jezni in kdaj nas je strah. Z otroki skupaj zaigramo lutkovno predstavo Piščanček Pik.

KAJ POTREBUJEMO?

- Knjigo Piščanček Pik, Marjan Manček,

- povezava do zgodbe https://www.youtube.com/watch?v=J101adU9fvI,

- povezava do zgodbe https://www.youtube.com/watch?v=GeaFoIu_teM,

- blago različnih barv za izdelavo lutk (piščanček, kokoška, sonce, strah, jeza, žalost, veslje),

- škarje, šivanko, sukanec.

KJE SE DEJAVNOST LAHKO IZVAJA?

Dejavnost otroci lahko izvajajo doma na mizi ali na tleh.

# data[].attributes.body
Cilji:

·        Seznanjanje otrok z osnovnimi koncepti programiranja.

·        Spodbujanje logičnega razmišljanja in reševanja problemov.

·        Razvoj prostorske predstave in orientacije.

·        Krepitev fine motorike in koordinacije pri rokovanju z robotsko igračo.

·        Spodbujanje sodelovanja in timskega dela pri skupinskih dejavnostih.

Kaj potrebujemo?

·        Robotska igrača: robotek Kubo.

·        Ploščice za programiranje, ki jih uporablja robotek Kubo.

·        Podlaga za premikanje robota (lahko je posebej označena mreža ali druga podlaga).

Opis dejavnosti:

Otrokom predstavimo robotka Kuba in razložimo, kako deluje. Seznanimo jih z osnovnimi koncepti programiranja, kot so ukazi, zaporedja in ponavljanje ter pokažemo, kako sestaviti pot s pomočjo programskih ploščic. V praktičnem delu vsak otrok dobi priložnost, da sestavi svojo pot za robotka, ki bo izvedel določeno nalogo, na primer premik do določene točke. Otroke spodbujamo k eksperimentiranju s kombinacijami ploščic ter opazovanju, kako robot izvede njihove ukaze. Nato jih razdelimo v skupine, kjer skupaj načrtujejo daljšo pot za robotka Kuba, rešujejo morebitne težave in prilagajajo program, če robot ne doseže cilja.

Kje se lahko izvaja dejavnost?

Dejavnost se lahko izvaja v igralnici (na mizi ali tleh).

Zapisali: Katja Švigelj Perović in Sonja Ban

# data[].attributes.body
CILJ:

- Spoznavanje in prirejanje barv

- Razvijanje ravnotežja in spretnosti hoje (po prstih, po petah, nazaj, po zunanjem/notranjem  robu stopal, sonožni skoki)

STAROST OTROK: 3+

OPIS DEJAVNOSTI:

Otroci se najprej sezujejo in se vsedejo na stole. Nato si izberejo barvnega metuljčka, poimenujejo barvo in si ga nadenejo na roko.  Otroci se premaknejo na blazino, mi pa na stole pripravimo barvne rože (v našem primeru barvne obroče). Otroci poiščejo rožo ustezne barve in se usedejo na stol s pripradajočo rožo. Igro nadaljujemo tako, da rože razporedimo po tleh in otroke pozovemo, da poiščejo ustrezno rožo in se usedejo nanjo.

Igro  nadgradimo tako, da otroci iščejo ustrezne rože z različno vrsto hoje (po prstih, petah, nazaj, po zunanjem/notranjem robu stopal, sonožni skoki)

KAJ POTREBUJEMO?

- Blago različnih barv iz katerega izrežemo barvne metulje (rdeča, zelena, modra, rumena),

- Elastiko

- Škarje

- Šivanko, nit

- Izrezane barvne rože (obroči)

KJE SE DEJAVNOST LAHKO IZVAJA?

Dejavnost otroci lahko izvajajo doma na stolih ali na tleh.

# data[].attributes.headline
OGLED VIDEOPOSNETKOV IN FOTOGRAFIJ OTROK 

# data[].attributes.subject
OGLED VIDEOPOSNETKOV IN FOTOGRAFIJ OTROK 

# data[].attributes.body
CILJI:

- Izgradnja otrokovega zaupanja, čustvene odpornosti in duševnega zdravja;

- razvijanje zavedanje o sebi in svojem telesu,

- krepitev samozavesti in občutka lastne vrednosti,

- razumevanje sveta okoli sebe,

- razvoj jezikovnih veščin,

- spremljanje lastnega razvoja,

-  sprostitev in zabava.

OPIS DEJAVNOSTI

Otroci si na pametni tabli ali na računalniku ogledajo videoposnetke in fotografije dejavnosti, v katerih so sodelovali. Otroke z odprtimi vprašanji spodbujamo k pogovoru o dejavnostih na videoposnetkih in fotografijah. Sprašujemo jih, kdo vse je na posnetku in jih spodbudimo, da poimenujejo osebe, komentirajo dejavnosti, opišejo prostor. Povabimo jih, da so aktivni ob ogledu glasbenih posnetkov

.

KAJ POTREBUJEMO?

Videoposnetke in fotografije otrok, pametno tablo ali računalnik.

KJE SE OGLED LAHKO IZVAJA?

Pomembno je zagotoviti, da otrok gleda posnetke v varnem in primernem okolju ter da so ti posnetki skrbno izbrani, da podpirajo otrokovo pozitivno samopodobo in razvoj.

# data[].attributes.body
1. ZAMAŠKI IN PLASTENKE

CILJI:

- Razvijanje grafomotorike (koordinacija oko - roka)

- Spoznavanje in prirejanje barv

STAROST OTROK: 3+

OPIS DEJAVNOSTI:

Otroci poiščejo zamašek ustrezne velikosti in z njim zaprejo plastenko. Igro lahko nadgradimo tako, da plastenke označimo z osnovnimi barvami (nalepimo nalepke z  različnimi barvami) ter jim poiščemo zamaške enake barve. Otroci poiščejo zamašek in ga privijejo na ustrezno plastenko.

KAJ POTREBUJEMO?

-        plastenke,

-        barvni zamaški,

-        barvne nalepke.

KJE SE DEJAVNOST LAHKO IZVAJA?

Dejavnost otroci lahko izvajajo doma na mizi ali na tleh.

# data[].attributes.headline
Grajenje mesta in branje zemljevidov (Praga, Češka)

# data[].attributes.subject
Grajenje mesta in branje zemljevidov (Praga, Češka)

# data[].attributes.body
CILJI:

· Razvijanje prepoznavanja in razumevanja simbolov,

· Krepitev komunikacijskih veščin,

· Spodbujanje sodelovanja v skupini,

· Razvijanje opazovalnih sposobnosti in krepitev spomina,

· Učenje orientacije v lokalnem okolju.

Kaj potrebujemo?

· Natisnjene plastificirane simbole/piktograme organizacij, ustanov, zgradb.

Opis dejavnosti:

Otroke povabimo, da se usedejo v krog. Znotraj kroga razporedimo narobe obrnjene sličice s piktogrami raznih organizacij in zgradb, ki jih najdemo v našem mestu. Določimo otroka, ki izbere prvo sličico. Pove, kaj predstavlja oz. ob pomoči odrasle osebe in otrok skupaj ugotovimo pravi pomen. Sledijo tudi ostali otroci.

Kje se dejavnost lahko izvaja?

Dejavnost se lahko izvaja v prostorih vrtca ali na prostem. Simbole organizacij lahko opazujemo in utrjujemo tudi na sprehodih.

CILJI:

· Razvijanje prostorske predstave in orientacije,

· Učenje simbolike in prostorskih načrtov,

· Razvijanje ročnih spretnosti in fine motorike,

· Spodbujanje sodelovanja in timskega dela,

· Razvijanje kreativnosti in domišljije,

· Učenje povezovanja teorije in prakse (– otroci spoznavajo načrtovanje na papirju in prenesejo svoje ideje v konkretno prostorsko postavitev).

Kaj potrebujemo?

· puzzle ceste (lahko je izdelana tudi iz kartona ali drugega odpadnega materiala)

· odsevniki

· načrt ceste (zemljevid)

· legokocke, vozila, figure oseb ipd.

Opis dejavnosti:

Otroke povabimo h grajenju našega mesta. Vodimo pogovor, kaj sestavlja mesto. Pomagamo z dodatnimi vprašanji: kje se nahajamo prav zdaj? – V Vrtcu. Kako smo prišli v vrtec? Peš po cesti, z avtom, z avtobusom itd. Otrokom pokažemo različne mednarodne simbole zgradb, npr. bolnišnica, pošta, policija, gledališče, avtobusna postaja, trgovina ipd. Nato smo pripravljeni na začetek gradnje. Oblečemo si odsevnike, saj moramo biti na gradbišču dobro vidni. Naše roke se spremenijo v kopača in izkopljejo zemljo. Ko je luknja dovolj velika, dno utrdimo s skakanjem in valjanjem. Nato naša telesa postanejo mešalci betona in prek rok v zemljo nasujejo beton. Površino lepo pogladimo in počakamo, da se posuši (štejemo do 10). Nato je prostor pripravljen za gradnjo mesta. Otrokom pokažemo načrt ceste, ki bo osnova za naše mesto. Otroke razdelimo v manjše skupine. Vsaka skupina dobi svoj del načrta za gradnjo ceste. Ko sestavijo vsak svoj del cestišča, dele cest združimo v celoto glede na načrt. Osnova našega mesta je pripravljena. Nato vsak otrok dobi enega od mednarodnih simbolov. Iz legokock zgradi majhno zgradbo, na vrh položi plastificiran simbol in zgradbo po svoji presoji uvrsti na zemljevid. Pri tem pove svoje razmišljanje o svoji odločitvi. Npr. lekarno umestimo v bližino bolnišnice ipd. Sledi prosta igra, ko otroci lahko po želji dodajo v mesto tudi vozila, dodatne zgradbe, ljudi, živali ipd.

Dejavnost lahko dopolnimo tudi tako, da otrokom razdelimo natisnjene načrte ceste. Otroci na list papirja – zemljevid – vrišejo zgradbe glede na našo postavitev.

Kje se dejavnost lahko izvaja?

Dejavnost se lahko izvede v prostorih vrtca ali na prostem.

Zapisala: Tadeja Tomšič

# data[].attributes.body
2. SLAMICE IN PALČKE

CILJI:

- Razvijanje fine motorike in ročnih spretnosti

- Poimenovanje in razvrščanje barv

STAROST OTROK: 3+

OPIS DEJAVNOSTI:

Otroci slamice natikajo na pripravljene palčke. Igro lahko nadgradimo tako, da otrokom določimo na kateri palčki bo slamica določene barve. Izberemo več odrezanih slamic določene barve in jih nataknemo na palčke. Otroci poiščejo slamice in jih nataknejo na ustrezno paličico.

KAJ POTREBUJEMO?

-        slamice,

-        škarje,

-        lesene palčke (lahko tudi iz narave)

-        odpadna škatla

KJE SE DEJAVNOST LAHKO IZVAJA?

Dejavnosti lahko izvajamo doma na mizi.

# data[].attributes.body
Cilji:

·        Krepitev orientacijskih sposobnosti in prostorske predstave.

·        Razvoj sposobnosti sledenja navodilom in koncentracije.

·        Spodbujanje fizične aktivnosti skozi igro.

·        Razumevanje osnov logičnega zaporedja in gibanja v določenih smereh.

Kaj potrebujemo?

·        Kartončke s puščicami, obrnjene v različne smeri (naprej, nazaj, levo, desno).

·        Podlago z mrežo (lahko je narisana, narejena z lepilnim trakom ali pa na tla razporedimo obroče).

·        Prostor, ki omogoča gibanje po mreži.

Opis dejavnosti:

Otrokom pojasnimo pomen posameznih puščic in razložimo, kako določajo smer gibanja, nato pa na kratko predstavimo mrežo in pravila igre. Sledi razporejanje puščic, kjer otroci poljubno postavijo puščice, pri čemer pazijo, da so obrnjene v različne smeri ter ustvarijo logično pot, ki ji bo mogoče slediti. V naslednjem koraku se otrok postavi na izhodiščno točko mreže in se po navodilih s puščicami premika po mreži v označenih smereh. Na koncu se z otroki skupaj pogovorimo, kako dobro so sledili smerokazom in ali jih je pot ustrezno vodila do cilja.

Kje se lahko izvaja dejavnost?

Dejavnost se lahko izvaja v igralnici, telovadnici, zunaj.

Zapisali: Katja Švigelj Perović in Sonja Ban

# data[].attributes.body
Cilji:

Izgradnja otrokovega zaupanja, čustvene odpornosti in duševnega zdravja;

-        Otrok spoznava in prepoznava različne živali, predmete ter njihove značilnosti.

-        Otrok razvija pozornost, spomin in logično mišljenje ob iskanju parov.

-        Otrok bogati besedni zaklad v slovenskem in angleškem jeziku.

-        Otrok se uči izražanja in poimenovanja skozi odprta vprašanja.

-        Spodbujanje otrokove samozavesti pri sodelovanju in ponavljanju novih besed.

-        Otrok razvija motorične spretnosti z uporabo pametne table.

Opis dejavnosti:

Otroci na pametni tabli odkrivajo sličice živali, predmetov in iščejo pare. Otroke z odprtimi vprašanji spodbujamo k poimenovanju le teh na sličicah. Spodbujamo jih k iskanju enakih sličic oz parov. Poimenujemo živali v angleščini in otroke spodbujamo, da ponavljajo besede oziroma poimenujejo predmete, živali.

Kaj potrebujemo?

Pametno tablo.

Kje se ogled lahko izvaja?

Pomembno je zagotoviti, da otrok igra spomin v varnem in primernem okolju ter da so sličice skrbno izbrane, da podpirajo otrokovo pozitivno samopodobo in razvoj.

Zapisala: Bernarda Hvala

# data[].attributes.headline
Igre in vaje za krepitev medsebojnih odnosov in čuječnosti

# data[].attributes.subject
Igre in vaje za krepitev medsebojnih odnosov in čuječnosti

# data[].attributes.headline
Dejavnost spoznavanja sadja z vključevanjem vseh učnih stilov.

# data[].attributes.subject
Dejavnost spoznavanja sadja z vključevanjem vseh učnih stilov.

# data[].attributes.body
Teorija več inteligenc Howarda Gardnerja nakazuje, da se ljudje učijo na različne načine. Ta lekcija je zasnovana tako, da prek teme sadja vključi vseh osem vrst inteligence.

1. JEZIKOVNA INTELIGENCA
Dejavnost: Pisanje sadne poezije.
Materiali: papir, pisala, razno sadje za navdih.
Navodilo: Vzgojitelji napišejo kratko pesem, ki opisuje sadež. Za izboljšanje opisa uporabite čutne besede.

2. LOGIČNO-MATEMATIČNA INTELIGENCA
Dejavnost: Razvrščanje sadja in grafično prikazovanje.
Materiali: Raznovrstno sadje ali slike, papir, flomastri/barvice.
Navodilo: Sadje razvrsti po različnih kriterijih (barva, velikost) in izdelaj graf z rezultati.

3. PROSTORSKA INTELIGENCA (FOTOGRAFSKI SPOMIN)
Dejavnost: risanje sadnega tihožitja.
Materiali: sadje razporejeno v izložbi, risalni papir, svinčniki.
Navodila: Otroci opazujejo razstavo sadja in ustvarijo risbo, pri čemer se osredotočajo na oblike in barve.

4.TELESNO-KINESTETIČNA INTELIGENCA
Dejavnost: Igra vlog Sadna tržnica.
Materiali: igralni denar, sadni rekviziti ali slike.
Navodila: Otroci odigrajo scenarij nakupa/prodaje na lažni sadni tržnici, pri čemer vadijo gibanje in koordinacijo.

5. GLASBENA INTELIGENCA
Dejavnost: Sadni ritem in pesmi
Materiali: Enostavna glasbila, listi z besedili.
Navodila: Naučite se ali ustvarite pesem o sadju. Uporabite instrumente za dodajanje ritma in taktov.

6.MEDOSEBNA INTELIGENCA (People Smart)
Dejavnost: Skupinska razprava o prehrani s sadjem.
Materiali: Podatki o hranilni vrednosti različnega sadja.
Navodila: V skupinah razpravljajte o zdravstvenih koristih različnih sadežev in delite osebne izkušnje ali recepte.

7.INTRAPERSONALNA INTELIGENCA (Self Smart)
Dejavnost: Sadni dnevnik
Materiali: Dnevniki ali zvezki, pisala.
Navodila: Otroci naj razmišljajo o svojih najljubših sadežih in pišejo o osebnih spominih, povezanih z njimi.

8.NARAVOSLOVNA INTELIGENCA
Dejavnost: Raziskovanje plodov in pregled semen sadja.
Materiali: Različno sadje, noži (za učitelja), povečevalna stekla.
Navodila: Preglejte notranjost in zunanjost sadežev, opazujte semena in strukture. Pogovorite se o vlogi semen pri rasti.

# data[].attributes.headline
Uporaba knjige Tok, tok, tok (Anna Clara Tidholm)

# data[].attributes.subject
Uporaba knjige Tok, tok, tok (Anna Clara Tidholm)

# data[].attributes.attachment_link.title
Uporaba knjige Tok, tok, tok pri urah zgodnje obravnave

# data[].attributes.headline
S sliko podprta komunikacija, Pori, Finska

# data[].attributes.subject
S sliko podprta komunikacija, Pori, Finska

# data[].attributes.body
Cilji:

omogočiti neverbalnemu otroku sporazumevanje s slikovno podporo

osvojiti pomen slikovnih kartic

razvijanje slušne pozornosti

nastavljanje besedišča za tvorbo stavkov

razločevanje in odbiranje pravilnih sličic

nastavljanje na magnetno tablo v pravilnem vrstnem redu

Kaj potrebujemo?

plastificirane sličice z natisnjenimi enostavnimi in otroku razumljivimi prikazi dejavnosti, predmetov, oseb, igrač, deli telesa, ...( v velikosti 7x7cm)

magnetna tabla, če so kartice na magnetih, predvsem primerno za tiste otroke, ki so motorično nespretni, da so nastavljene sličice stabilne in uporabne

primeren pladenj z razdelki, da otrok lažje poišče določeno besedo

Opis dejavnosti:

v primernem nemotečem okolju je potrebno otroka najprej seznaniti s pomenom samih sličic s tehnikami( postavljanje, primerjanje, ločevanje, odbiranje, podstavljanje)

ko otrok osvoji pomen sličic narekuješ otroku stavek- besedo za besedo...JAZ- SEM -LAČEN!...JAZ- BI- RAD -POSLUŠAL -PRAVLJICO!...Ob našem nareku otrok sproti postavlja sličice na tablo ali mizo. Ko postavi, skupaj ponovita stavek s tem , da otrok kaže s prstom na posamezne sličice.

učenje pogovora med otrokom in odraslim:

Vprašam otroka KAJ- BI- RAD?..in sproti postavljam sličice na magnetno tablo. Otrok odgovori s postavljanjem sličic na tablo, ki so nastavljene v primernem pladnju z razdelki, da lažje loči in brska( hrana, dejavnosti, predmeti, osebe...)..RAD- BI- PIL -VODO!...

število uporabljenih kartic se veča z otrokovim razumevanjem

Kje se lahko izvaja dejavnost?

samo učenje in navajanje na uporabo in razumevanje sličic je potrebno izvajati v primernem in nemotečem oklju, individualno, če je le mogoče, da otrok lažje sledi in mi lahko spremljamo njegovo razumevanje

ko otrok osvoji uporabo sličic jih ima lahko nastavljene v prostoru nekje na njegovem dosegu, da jih lahko vzame in izrazi svojo željo in potrebo.

Zapisala: Viktorija Kunaver